கர்நாடகம் தமிழ்நாட்டுக்குத் தரவேண்டிய காவிரி நீரை தர மறுத்ததாலும் தென்மேற்கு மற்றும் வடகிழக்குப் பருவ மழை பெய்யாததாலும் வரலாறு காணாத வறட்சி ஏற்பட்டது. இதனால் காவிரி டெல்டா விவசாயிகள், சம்பா நெல் சாகுபடியை வெற்றிகரமாக மேற்கொள்ள முடியாத நெருக்கடி நிலைக்கு ஆளானார்கள். நாற்று உற்பத்திசெய்வதற்குக்கூட தண்ணீர் கிடைக்கவில்லை. இதனால், மழையை நம்பி நேரடி நெல் விதைப்புசெய்தார்கள். மழை இல்லாததால், விதைநெல்லும் கருகிப்போனது.